போரஜத் ககாங்கிர்

போரஜத் ககாங்கிர் (Porajat Gagangir), இந்தியாவின் ஜம்மு காஷ்மீரின், காஷ்மீர் பள்ளத்தாக்கு பகுதியில் அமைந்த  காந்தர்பல் மாவட்டத்தின்  கங்கன் தாலுகாவில் உள்ள ஒரு மலைக்கிராமம் ஆகும். Porajat Gagangir Village in Gandarbal District of Jammu & Kashmirஇக்கிராமம் சிறீ நகர்-லே தேசிய நெடுஞ்சாலையில் உள்ளது. இக்கிராமத்துடன் இரட்டைப் பாதைகள் கொண்ட  சோன்மார்க் சுரங்கப்பாதை இணைக்கப்பட்டுள்ளது. 
அமைவிடம்
இக்கிராமம் சோன்மார்க்கிற்கு மேற்கே 13 கிலோ மீட்டர் தொலைவிலும்; மாவட்டத் தலைமையிட நகரமான காந்தர்பல்லுக்கு வடகிழக்கே 24 கிலோ மீட்டர் தொலைவிலும்; மாநிலத்தின் கோடைக்கால தலைநகரான சிறிநகருக்கு வடகிழக்கே 68.6 கிலோ மீட்டர் தொலைவிலும் உள்ளது.
சோன்மார்க் சுரங்கப்பாதை

13 சனவரி 2025 அன்று இந்தியப் பிரதமர் நரேந்திர மோதி  6.5 கிலோ மீட்டர் நீளமுள்ள 2 வழி  சோன்மார்க் சுரங்கப்பாதை போரஜத் ககாங்கிர் கிராமத்தையும், மலைவாழிடமான சோன்மார்க்யையும் இணைக்கும் சோன்மார்க் சுரங்கப்பாதையை திறந்து வைத்தார்.PM inaugurates strategic Z-Morh tunnel in J&K

மக்கள் தொகை பரம்பல்
2011ஆம் ஆண்டின் கணக்கெடுப்பின்படி,  429 வீடுகளும், 282.9 எக்டேர் பரப்பளவு கொண்ட போரஜத் ககாங்கிர் கிராமத்தின்  மக்கள் தொகை 2,755 ஆகும். அதில்  1,415	 ஆண்கள்   மற்றும் 1,340 பெண்கள்   உள்ளனர். பாலின விகிதம் 1000 ஆண்களுக்கு 957 வீதம் உள்ளனர். சராசரி எழுத்தறிவு   31.65% ஆக உள்ளது.  மக்கள் தொகையில் 6 வயதிற்குட்பட்ட குழந்தைகள் 26.21% ஆக உள்ளனர். இதன் மக்கள் தொகையில் பட்டியல் பழங்குடியினர் 1,303	(47.30 %) ஆக உள்ளனர்.Porajat Gagangir Population  census 2011 
மேற்கோள்கள்

பகுப்பு:காந்தர்பல் மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்

.